Document ID: 32006D0756

ΑΠΌΦΑΣΗ ΝΤΑΡΦΟΫΡ/4/2006 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
της 24ης Οκτωβρίου 2006
για το διορισμό αρχηγού της αστυνομικής ομάδας της ΕΕ/αστυνομικού συμβούλου του ειδικού εντεταλμένου της Ευρωπαϊκής Ένωσης για το Σουδάν
(2006/756/ΚΕΠΠΑ)
Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
Έχοντας υπόψη:
τη συνθήκη για την Ευρωπαϊκή Ένωση, και ιδίως το άρθρο 25 τρίτο εδάφιο,
την κοινή δράση 2005/557/ΚΕΠΠΑ του Συμβουλίου, της 18ης Ιουλίου 2005, σχετικά με την πολιτικοστρατιωτική δράση στήριξης της Ευρωπαϊκής Ένωσης προς την αποστολή της Αφρικανικής Ένωσης στην περιοχή Νταρφούρ του Σουδάν (1), και ιδίως το άρθρο 4,
Εκτιμώντας τα ακόλουθα:
(1)
Στις 5 Ιουλίου 2006 το Συμβούλιο ενέκρινε την κοινή δράση 2006/468/ΚΕΠΠΑ (2) για την ανανέωση και την αναθεώρηση της εντολής του ειδικού εντεταλμένου της Ευρωπαϊκής Ένωσης για το Σουδάν (ΕΕΕΕ).
(2)
Ο ΕΕΕΕ για το Σουδάν εξασφαλίζει μεταξύ άλλων το συντονισμό και τη συνοχή των συμβολών της Ένωσης στην (αποστολή της Αφρικανικής Ένωσης στο Σουδάν) AMIS. Κατ’ εφαρμογή του άρθρου 5 παράγραφος 2 της κοινής δράσης 2005/557/ΚΕΠΠΑ η μονάδα συντονισμού της ΕΕ στην Αντίς Αμπέμπα (ΜΣ) υπό την αιγίδα του ΕΕΕΕ, η οποία απαρτίζεται από πολιτικό σύμβουλο, στρατιωτικό σύμβουλο και αστυνομικό σύμβουλο, διαχειρίζεται το συντονισμό σε καθημερινή βάση με όλους τους σχετικούς παράγοντες της ΕΕ και με το κέντρο διοικητικού ελέγχου και διαχείρισης (ACMC) στο πλαίσιο της ηγετικής ιεραρχίας της Αφρικανικής Ένωσης στην Αντίς Αμπέμπα, προκειμένου να εξασφαλισθεί η παροχή συνεκτικής και έγκαιρης υποστήριξης από την ΕΕ προς την AMIS.
(3)
Ο αστυνομικός σύμβουλος του ΕΕΕΕ, ο οποίος είναι επίσης αρχηγός της αστυνομικής ομάδας της ΕΕ, είναι υπεύθυνος για τη διαχείριση σε καθημερινή βάση του συντονισμού των δράσεων αστυνομικής στήριξης της ΕΕ. Ο αρχηγός της αστυνομικής ομάδας της ΕΕ/αστυνομικός σύμβουλος αναλαμβάνει τη διαχείριση, σε καθημερινή βάση, της αστυνομικής συνιστώσας της δράσης στήριξης στους τρεις τομείς και είναι αρμόδιος για ζητήματα προσωπικού και για πειθαρχικά ζητήματα.
(4)
Ο γενικός γραμματέας/ύπατος εκπρόσωπος, μετά από σύσταση του ΕΕΕΕ, προτείνει το διορισμό του κ. Åke ROGHE ως αρχηγού της αστυνομικής ομάδας της ΕΕ/αστυνομικού συμβούλου του ΕΕΕΕ.
(5)
Δυνάμει του άρθρου 4 της κοινής δράσης 2005/557/ΚΕΠΠΑ, το Συμβούλιο εξουσιοδοτεί την Επιτροπή Πολιτικής και Ασφάλειας (ΕΠΑ) να προβεί στο διορισμό του αρχηγού της αστυνομικής ομάδας της ΕΕ/αστυνομικού συμβούλου του ΕΕΕΕ,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Ο κ. Åke ROGHE διορίζεται αρχηγός της αστυνομικής ομάδας της ΕΕ/αστυνομικός σύμβουλος του ειδικού εντεταλμένου της Ευρωπαϊκής Ένωσης για το Σουδάν.
Άρθρο 2
Η παρούσα απόφαση παράγει αποτελέσματα από την 1η Νοεμβρίου 2006.
Βρυξέλλες, 24 Οκτωβρίου 2006.

Labels: 5
10
13
9
18
15